La data de 21 martie 2024, polițiștii Postului de Poliție Mogoș au luat măsura reținerii, pentru 24 de ore, față de un bărbat de 45 de ani, din comuna Mogoș, județul Alba, care este cercetat sub aspectul săvârșirii infracțiunii de încălcare a ordinului de protecție.
În sarcina acestuia s-a reținut faptul că, în după amiaza zilei de 21 martie 2024, s-ar fi apropiat de soția sa, în vârstă de 40 de ani și ar fi purtat cu aceasta discuții în contradictoriu, încălcând astfel măsurile dispuse printr-un ordin de protecție emis la data de 9 februarie 2024, de către Judecătoria Câmpeni.
În cursul zilei de azi, 22 martie 2024, bărbatul va fi prezentat Parchetului de pe lângă Judecătoria Câmpeni, pentru dispunerea măsurilor legale.
Cercetările sunt continuate.